text: 曹廣，字遠思，浙江嘉興府崇德縣人。生平.崇禎十二年庚辰科進士，大理寺觀政，授汀州府推官，能清寃獄，在官五載，一介不擾於民。調繁漳州，與黃道周交好，曹廣作文治論贈之。後擢刑部主事，以母老不赴，辭歸，倡修學宮，周恤貧乏。歸時年未三十，頂嘉興起兵事，不克。監國擢給事中，進太僕卿。後以蠟書致海上，頻遭不測。嘗葬順治五年翻城之役殉難之楊文琦、楊文琮、楊文瓚、楊文球四兄弟及其家屬十棺於鄞縣，人稱高義，巡撫李某重其行，時問起居，而廣未嘗幹以私。卒年六十七。家族.先世徽州歙縣人，大父始遷崇德。兄曹序，字射侯，歲貢生，幼折節為學，能闡發精義，不專治章句。
metadata: erhwenkuo/wikipedia-zhtw
metadata: 曹廣
metadata: https://zh.wikipedia.org/wiki?curid=7542937